Adres: Kaaimansrivier, George, 6538, Wes-Kaap
Kaaimans River Cottage is op die oewer van die bekende Kaaimansrivier geleë en kan slegs met 'n roeiboot of kano wat deur die instansie voorsien word, bereik word. Gaste het per boot of kano direkte toegang tot die pragtige Kaaimanstrand, die geheime waterval en unieke rivierklowe al langs die rivier. Dit maak van Kaaimans River Cottage 'n onvergeetlike buitelug-vakansiebestemming in die hartjie van die Tuinroete.
Hierdie drieslaapkamerkothuis maak van sonkrag en gas gebruik, het 2 badkamers en slaapplek vir 8 gaste. Die hoofslaapkamer het 'n koninggrootte-bed en die ander 2 slaapkamers het elk 2 enkelbeddens. Daar is ook 'n dubbelslaapbank in die solderarea.
Die kothuis beskik oor 'n kombuis, sitarea, eetarea, 'n onderdakstoep en 'n oop dek. Dit is onafhanklik van die plaaslike kragnetwerk, maar sonkrag voorsien genoeg elektrisiteit vir basiese benodigdhede soos ligte, die laai van selfone en om 'n skootrekenaar of 2 vir 'n paar uur aan die gang te hou. Die stoof, yskas en warmwaterstelsel maak van gas gebruik.
Die perseel is troeteldiervriendelik indien dit vooraf gereël word en die troeteldiere goed gemanierd is. Let egter daarop dat die huis nie omhein is nie. Die rivier bied darem 'n grens na die pad se kant toe, tensy die troeteldier kan swem. Die kothuis is rustiek en ideaal vir gaste wat van die buitelug hou.
Omdat gaste die rivier moet oorsteek om by die kothuis uit te kom, moet gaste daarop let dat die weer soms 'n rol kan speel. Om die rivier tydens 'n reënbui oor te steek is egter deel van die avontuur. Daar is 'n pragtige kaggel in die kothuis vir wanneer die weer nie saamspeel nie en dan kan gaste voor die vuur opkrul, bordspeletjies speel, 'n drankie geniet of die reën op die rivier dophou wat nogal 'n ervaring is.
5 uit 5van 1 resensie vir Kaaimans River Cottage
Kaaimansrivier, George, 6538, Wes-Kaap
Gaste dink Kaaimans River Cottage het 'n uitstekende ligging
https://travelground.imgix.net/AAEAAQAAAAAAAAAAAAAAb50c3aacaa60e8ace1f14da03681f5cc51bef936a6ff218c5b1d6191191f9ad28f7bccbcf064c4b7e3421729785912a51c42?w=1440&h=960&fit=crop&auto=enhance,format,compress&q=80 Vanaf R2 500 per nag (plek vir 8) 1 5 1 5 Kaaimansrivier George 6538 Wes-Kaap 086 999 0018 15:00-16:00 10:00 -33.991789544508 22.551004467532